Александър Пушкин
Демон

Превод от руски: Давид Овадия, —

chitanka.info

Демон[0]

В онези дни, кога за мене

животът беше нов и свеж,

когато птичето цвъртене

изпълваше ме с плах копнеж —

кога възвишените чувства

на славата и любовта

и вдъхновените изкуства

така вълнуваха кръвта —

сред часовете на забава

внезапно клюмвах натъжен,

зъл демон почна оттогава

да посещава тайно мен.

Печални наште срещи бяха,

усмихнатото му лице,

язвителните думи вляха

отрова в моето сърце.

Той промисъла висш чернеше

с неизтощима клевета;

прекрасното за него беше

недосегаема мечта.

На всичко гледаше с презрение

не вярваше на любовта

и нищо за благословение

той не съзираше в света.

[0] Напечатано в „Мнемозина“, 1824 г., ч. 111. Съвременниците го възприели като психологически портрет на Александър Раевски. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.